**קול קורא להגשת בקשות למימון מחקר בתחום הפסיכוביולוגיה**

**המכון הלאומי לפסיכוביולוגיה בישראל**, מתמקד בקידום מחקר בתחומי הפסיכוביולוגיה בכל המוסדות להשכלה גבוהה ובתי החולים האקדמיים ברחבי ישראל.

במטרה לתרום למיגור הפער במחקר מנגנוני מחלות מוחיות, מקדם המכון העלאת רמת המחקר הבסיסי, הקדם-יישומי, והיישומי, ומיקוד של חוקרים בסיסיים בנושאים בעלי השלכה קלינית. המכון תומך במגוון נושאים נרחב החל מתחום המחקר הבסיסי, מהתא הבודד ועד לאורגניזם בשלמותו, ממחקרי מעבדה ועד לסקרים וניסויים קליניים, תוך מיקוד במחקר הרלבנטי ל-Brain Disorders הכוללים את מכלול ההפרעות הפסיכיאטריות והנוירולוגיות.

בהתאם ליעוד המכון, תינתן עדיפות למחקר בסיסי או קליני שלו פוטנציאל להביא לתרומה חדשנית להבנה, למניעה, ולטיפול בתחלואה נוירו-פסיכיאטרית קשה כגון סכיזופרניה, הפרעות מצב רוח וחרדה, התמכרויות, וכן הפרעות מוקדמות בהתפתחות המוחית, וניוון מוחי בגיל המבוגר. בהצעות המחקר יש להגדיר לאיזה Brain disorder מתייחס המחקר, ומה עשויות להיות השלכות קליניות עתידיות של תוצאות המחקר

(Clinical implications and potential clinical impact).

למען הסר ספק, בקולות הקוראים מעודד המכון גם עבודות מחקר בשלב בסיסי ביותר בתנאי שעשויה להיות להן רלבנטיות להבנת מחלות מוחיות נוירולוגיות או פסיכיאטריות, או השלכה קלינית משמעותית עתידית. התמיכה השנה תתמקד במימון מענקי מחקר לחוקרים צעירים במטרה להוות זרז שיאפשר להם השגת מימון נוסף רחב היקף יותר לקידום מחקר רלבנטי בהמשך דרכם. כבכל שנה תיערך גם השנה ההרצאה השנתית של מדען אורח לזכר מייסד המכון, מר צ'רלס סמית וכן הרצאה לזכר מר אליהו יודים, אביו של פרופ' מוסה יודים, והרצאה לזכר מר מקס פיינברג, אביו של פרופ' ג'והן פיינברג. מימון המענקים והמלגות יינתן בחלקו מטעם המכון הלאומי לפסיכוביולוגיה בישראל ובחלקו מטעם המוסד שבו נערך המחקר, כמפורט באתרנו.

**להלן פרטים על מועדי הגשה של בקשות לתמיכה**:

**מענקי מחקר לחוקרים צעירים** למשך שנה עד שנתיים

מיועדים לבעלי תואר MD/PhD ,מרצים ומרצים בכירים עד 3 שנות ותק כמרצה-בכיר ולקלינאים במעמד

מקביל **(הגשה עד חמישה עשר במאי)**

• מענקי מחקר לחוקרים צעירים בכל תחומי הפסיכוביולוגיה מטעם**Charles E Smith Foundation**

• מענקי מחקר ע"ש מר דילן טאובר **Mr. Dylan Tauber** לחוקרים צעירים בנושא: **Anxiety Disorders and OCD**

השנה המכון שמח לבשר על מספר קולות קוראים חדשים המיועד לחוקרים צעירים:

* **מענק מחקר ע"ש מר אליהו יודעים** **The Eliahu Youdim Memorial Award**המוקדש למחקר בסיסי בנושא הבנת המנגנון ואמצעי טיפול לדיכאון עמיד.
* **מענק מחקר ע"ש מר מקס פיינברג**  **The Max Finberg Memorial Award** המוקדש למחקר בסיסי בנושא הבנת המנגנון ואמצעי טיפול למחלת פרקינסון ולדיכאון המלווה מחלת פרקינסון ומחלות נוירודגנרטיביות נוספות.
* **מענק מחקר ע"ש משפחת גרשון The Gershon Family Memorial Award** המוקדש למחקר בסיסי בנושא הבנת המנגנון ואמצעי טיפול למחלות נוירודגנרטיביות

• גם השנה נפתח קול קורא נוסף למענק משותף לשני חוקרים צעירים האחד קליני והשני בסיסי, בעלי תואר MD/PhD לעידוד שיתוף פעולה בין חוקרים מהתחום הבסיסי וחוקרים מהתחום הקליני. יתקבלו בקשות בנושאים מכל תחומי הפסיכוביולוגיה.

**• בקשות להמשך מימון לשנה שניה (הגשה עד 30 ביוני(**

לפרטים מלאים וטפסים ראו אתר המכון הלאומי לפסיכוביולוגיה בישראל:

**www.psychobiology.org.il**

מידע נוסף: טל. **02-6584086** ו- **psychobi@mail.huji.ac.il**

נא להגיש בקשות בדוא"ל כקובץ מצורף ובדואר רגיל בשני עותקים מודפסים.

בנין המכון למדעי החיים, האוניברסיטה העברית גבעת רם, ירושלים 91904